text: Drenge cykler ned gennem Jylland - og bruger både dag og nat
  27 april 2016 kl. 11.48
  De satte sig på cyklerne onsdag nat. De sidder der til lige før midnat. De er på vej fra Skagen til grænsen.
  Fire drenge fra Adventure-efterskolen på Broagerland er lige nu ved at forvandle sig fra drenge til mænd.
  Siden klokken kvart i to i nat har de været undervejs på cykel fra Skagen til grænsen. Der forventer de at ankomme en times tid før midnat.
  Klokken halv to befandt de sig i Skanderborg med retning mod Horsens.
  Lærer Michal Olsen fortæller til TV SYD, at humøret er godt i gruppen, men hvorfor gør det det?
  - Fordi det er vigtigt, at unge mennesker bryder deres egne grænser. De vil vokse af denne tur på ca. 400 kilometer. Og de vil aldrig glemme den, siger Michal Olsen.
  Det er som led i et skoleprojekt, at drengene har valgt at tilbringe næsten et døgn på en racercykel. Her har de fundet sponsorer, der skal give penge pr. kørt kilometer. Pengene går til velgørenhed.
  - Vi har valgt at pengene skal gå til Red Barnet, fordi vi synes, det er et rigtig godt formål, siger Markus Jespersen, en af cykelrytterne, til TV SYD.
  